section_heading: Poljoprivreda
paragraph_text: Gospodarstvo Afrike više se nego ijedan drugi kontinent oslanja na poljoprivredu – poljoprivredna proizvodnja sudjeluje u ukupnom izvozu i BDP–u s 34&nbsp;%, a oko 60&nbsp;% afričke radne snage radi u primarnom sektoru. Od ukupne površine kontinenta 8,1&nbsp;% otpada na oranice, 20,8&nbsp;% na livade i pašnjake, 25,7&nbsp;% na šume, 43&nbsp;% je neproduktivno zemljište, a 2,4&nbsp;% je potencijalno produktivno. 3/5 afričkih poljoprivrednika radi na malim imanjima kako bi prehranili svoje obitelji, tako da gotovo i nemaju viškove koje bi mogli prodati.